اوکراینانین پایتاختی کیف شهری 2018-جی ایلده توریست‌لرین سفری اوچون اقتصادی جهت‌دن داها صرفه‌لی شهر حساب ائدیلیب.
بو باره‌ده بؤیوک بریتانیانین " Hoppa " توریست شیرکتی "2018-جی ایلده سیاحت اوچون 100 یئر: ان باها‌لی‌دان ان اوجوزا قدر" آدلی راپوروندا قئید اولونوب.
راپوردا وورغولانیب کی، 2018-جی ایلده کیف-ده بیر گون قالماقلا اوچ دفعه یئمک، موختلیف ایچکی و نقلیات آدام باشینا اورتا حسابلا 65 فوند استرلینگ (تخمینن 2500 گویونا) باشا گله‌جک.
شیرکتین ریتینگینه گؤره، توریست‌لرین سفرلری اوچون کیف ان اوجوز شهر حساب ائدیلیب.
ان باها‌لی شهر ایسه امریکانین نیویورک شهری حساب ائدیلیب. شیرکتین حسابلاماسینا گؤره، بو شهرده بیر توریستین گونده‌لیک اورتا خرجی 346 فوند استرلینگ دیر.
